Pielikums Nr.4

**ĪSTERMIŅA ZEMES NOMAS LĪGUMA PROJEKTS**

|  |  |
| --- | --- |
| **Datums**  |  |
| **Vieta** | Ādažu novads |
| **Līguma numurs** | JUR 2020 |
| **Iznomātājs** | Nosaukums  | **Ādažu novada dome** |
| Reģistrācijas Nr. | 90000048472 |
| Juridiskā adrese | Gaujas iela 33A, Ādaži, Ādažu novads, LV-2164 |
| Norēķinu konts  | Valsts kaseB/C kods: TRELLV22k/n LV43TREL9802419010000 |
| Paraksta tiesīgā persona |  |
| Pamats  |  |
| Par līguma izpildes kontroli atbildīgais darbinieks |  |
| **Nomnieks** | Nosaukums |  |
| Reģistrācijas Nr. |  |
| Juridiskā adrese/adrese |  |
| Paraksttiesīgā persona  |  |
| Pārstāvības pamats |  |
| Norēķinu konts |  |
| Kontaktinformācija |  |
| Par līguma izpildi atbildīgais darbinieks |  |

Nomnieks un Iznomātājs kopā sauktas – Puses un katra atsevišķi – Puse, noslēdz šādu līgumu (turpmāk – Līgums):

1. **Speciālie noteikumi:**

|  |  |
| --- | --- |
| **Nomas objekts**  | Neapbūvēts zemes gabals atbilstoši Līguma grafiskajam pielikumam (Pielikums Nr.1), kas ir daļa no zemes vienības ar adrese , Ādažos, Ādažu novadā (turpmāk – Objekts). |
| **Nomas termiņš** | Objekts tiek iznomāts uz šādu termiņu (turpmāk – Nomas termiņš): **2020.gada 30.maijs no plkst.\_\_\_ līdz 2020. gada 31.maijs plkst.\_\_\_\_** |
| **Objekta nomas mērķis** | Objekts tiek iznomāts Iznomātāja publiska pasākuma Gaujas Svētki Ādažos laikā sabiedriskās ēdināšanas un alkohola tirdzniecības nodrošināšanai |
| **Līguma termiņš** | Līgums stājas spēkā ar Līguma parakstīšanas dienu un ir spēkā līdz pilnīgai saistību izpildei. |
| **Nomas maksa1**  |  (EUR) | EUR  |
|   |  |
| Kopā | EUR  |
| papildus pievienotās vērtības nodoklis normatīvajos aktos noteiktajā apmērā. |
| **Nomas maksas samaksas termiņš un kārtība**  | A zonā nr.1 un nr.2 **100%** priekšapmaksas veidā (5 dienas pēc rēķina izrakstīšanas). Iznomātājs noformē rēķinu un izsniedz to Nomniekam. |
| **Pilnvaroto pārstāvju pilnvaras** | Pušu pilnvarotie pārstāvji ir atbildīgi par:1. Līguma izpildes uzraudzīšanu, tai skaitā, Objekta pieņemšanas un nodošanas organizēšanu, atbilstoši Līguma prasībām. Iznomātāja pārstāvis pilnvarots kontrolēt Līguma saistību izpildi, tai skaitā apmeklēt Objektu, lai novērtētu tā stāvokli un Nomnieka darbības atbilstību;2. rēķinu savlaicīgu izsniegšanu un apmaksu;3. organizatorisko jautājumu risināšanu, kas saistīti ar Līguma izpildi. |

1. **Vispārīgie noteikumi**
2. Iznomātājs nodod Nomniekam lietošanā Objektu Speciālajos noteikumos noteiktajā termiņā.
3. Iznomātājs sastāda rēķinu par visu Objekta izmantošanas laiku un iesniedz to Nomniekam apmaksai.Par Nomas maksas samaksas dienu uzskatāma diena, kurā maksājums ir ieskaitīts Iznomātāja bankas norēķinu kontā.
4. Iznomātājam ir tiesības vienpusēji atkāpties no nomas saistības un nepielaist Nomnieku pie Objekta izmantošanas, ja Nomnieks nav veicis Līgumā noteikto maksājumu termiņā.
5. Gadījumā, ja Iznomātājs pārtrauc Objekta lietošanu iepriekš neparedzētu apstākļu dēļ, viņš par to informē Nomnieku vienu darba dienu iepriekš. Nomniekam šajā gadījumā nav tiesību lietot Objektu un viņam nav par to jāmaksā.
6. **Iznomātājs:**
	1. apņemas nodot lietošanā Objektu saskaņā ar Līguma noteikumiem;
	2. garantē Nomniekam tiesības lietot Objektu bez traucējuma vai pārtraukuma no Iznomātāja puses;
	3. veic Objekta apskati, lai konstatētu vai Nomnieks to izmanto atbilstoši Līguma noteikumiem;
	4. prasa Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
	5. vienpusēji izbeidz Līgumu pirms termiņa un liedz Nomniekam izmantot Objektu, ja Nomnieks nav ievērojis savai darbībai saistošos normatīvos aktus;
	6. neatbild par Nomnieka mantas bojāšanos vai bojāeju trešo personu vai nepārvaramas varas iedarbības rezultātā.
7. **Nomnieks:**
	1. nodrošina Objekta izmantošanu Speciālajos noteikumos paredzētajam mērķim;
	2. saskaņo ar Iznomātāju noņemamu konstrukciju uzstādīšanu Objektā, nebojājot to;
	3. saskaņo ar Iznomātāju jebkādas Nomnieka tehnikas izmantošanu Objektā;
	4. ar savu darbību neizraisa Objekta applūšanu ar notekūdeņiem un piesārņošanu ar atkritumiem;
	5. nodrošina Objekta sakopšanu atbilstoši normatīvo aktu, tai skaitā pašvaldības saistošo noteikumu, prasībām, kā arī sadzīves atkritumu savākšanu un izvešanu no Objekta;
	6. nerada traucējumus citiem īpašuma izmantotājiem;
	7. organizē elektroenerģijas pieslēgumu A zonas darbības nodrošināšanai;
	8. samaksā Nomas maksu Speciālajos noteikumos noteiktajā kārtībā un termiņā;
	9. uztur un lieto Objektu saudzīgi, atbilstoši tā mērķim;
	10. atbild par Objekta labiekārtojuma un Iznomātāja mantas sabojāšanu Nomnieka vai trešo personu vainas dēļ;
	11. atbild par normatīvo aktu ievērošanu, t.sk., Autortiesību likumu un vispārpieņemtiem drošības, darba aizsardzības, vides aizsardzības, sanitārajiem, ekspluatācijas un citiem noteikumiem, patstāvīgi veic visu piemērojamo nodokļu, nodevu, licenču, honorāru un citu maksājumu samaksu;
	12. neizvieto reklāmu bez saskaņošanas ar Iznomātāju;
	13. atlīdzina visus zaudējumus vai izdevumus, kādi Iznomātājam radušies Nomnieka vainas dēļ;
	14. nodrošina, ka Objektā esošās personas ievēro no Līguma izrietošos Nomnieka pienākumus. Nomnieks atbild par šo personu darbībām un bezdarbībām, it kā tās būtu paša Nomnieka darbības vai bezdarbības, un sedz zaudējumus, kas radušies minēto personu darbības vai bezdarbības rezultātā;
	15. avārijas gadījumā Objektā nekavējoties veic iespējamos neatliekamos pasākumus avārijas un avārijas seku mazināšanai, ziņo par to attiecīgajam dienestam un Iznomātājam, piedalās apsekošanas akta sastādīšanā;
	16. gadījumā, ja Nomnieks nodara zaudējumus vai kaitējumu trešajām personām, tas atlīdzina visus radītos zaudējumus;
	17. Nomnieks A zonā nr.1 nodrošina 7 dažādu sabiedriskās ēdināšanas uzņēmumu tirdzniecības organizāciju un A zonā nr.2 nodrošina 7 dažādu uzkodu, bezalkoholisku dzērienu un dzērienu ar zemu alkohola saturu tirdzniecības uzņēmumu tirdzniecības organizāciju;
	18. Nomnieks iesniedz apakšnomnieku sarakstu pašvaldības nodevu, pamatojoties uz Ādažu novada domes saistošajiem noteikumiem, apmaksai un tirdzniecības atļauju saņemšanai;
8. Nomnieks nodrošina Tirdzniecības vietu atbilstoši šādām prasībām:
	1. estētisku, ar rīkotāju saskaņotu, ēdināšanas teritorijas noformējumu un (aprīkojums, teltis, apģērbs, noformējums - Ādažu novada simboliskās krāsās: balts, pelēks, melns, zaļš,);
	2. katrā no septiņām A zonas nr.1 tirdzniecības vietām nodrošināt aprīkojumu 300 apmeklētāju vietām ne mazāk 30 galdu-krēslu komplekti (vienādi, jauni);
	3. katrā no septiņām A zonas nr. 1 un septiņām A zonas nr.2 tirdzniecības vietām dažādību sortimentā;
	4. nodrošina amatu prasmju demonstrējumi, sabiedrībā atpazīstamu kvalificētu pavāru meistarklases.
9. Ja Iznomātājs konstatē, ka Objekts vai tā labiekārtojums vai Iznomātāja manta ir bojāta, Puses sastāda aktu, ko paraksta Pušu pilnvarotie pārstāvji, un vienojas par termiņu (ne vairāk par 3 darba dienām), kurā Nomnieks bojājumus novērsīs.
10. Puses nav atbildīgas par Līguma saistību neizpildi nepārvaramas varas apstākļu dēļ. Tie var būt valdības lēmumi, stihiskas nelaimes, ierobežojumi enerģijas padevē un piegādē, kā arī citi apstākļi, kas Pusēm nav kontrolējami.
11. Visi strīdi un domstarpības saistībā ar Līgumu, ko nevar noregulēt starp Pusēm pārrunu ceļā, tiek risināti tiesā.
12. Puses var izbeigt Līgumu pirms tā darbības termiņa beigām, savstarpēji rakstveidā par to vienojoties.
13. Līgums saistošs Pusēm, to pilnvarotajām personām, tiesību un saistību pārņēmējiem.
14. Līguma grozījumi un papildu vienošanās ir spēkā tikai tad, ja tie ir noformēti rakstveidā un abpusēji parakstīti.
15. Visi paziņojumi ir iesniedzami rakstiski Līguma preambulā norādītajā adresē, un uzskatāmi par saņemtiem 7. (septītajā) darba dienā pēc nosūtīšanas ar pasta sūtījumu, vai dienā, kad nodotas personīgi rokās pret parakstu.
16. Puses apņemas nekavējoties paziņot viena otrai par savas atrašanās vietas, pārstāvja un citām būtiskām izmaiņām.
17. Līgums sastādīts uz 3 lappusēm, 2 eksemplāros, pa vienam katrai Pusei.

Līgumam ir 2 pielikumi:

1.Grafiskais pielikums uz 1 (vienas) lapas

2. Līguma Speciālie noteikumi uz \_\_\_\_\_\_ lapām

|  |  |
| --- | --- |
| **Iznomātājs**Ādažu novada dome\_\_ /\_\_/2020. | **Nomnieks**\_\_\_/\_\_/2020. |
|  |  |